
บทคัดย่อ

โครงงานนี้มีวัตถุประสงค์เพื่อศึกษาการประยุกต์ใช้แนวคิดทางคณิตศาสตร์และทฤษฎีกราฟสเปกตรัมในการวิเคราะห์โครงสร้างเครือข่ายสมองจากภาพถ่าย MRI และเพื่อเปรียบเทียบลักษณะความเชื่อมโยงของสมองระหว่างกลุ่มบุคคลปกติและกลุ่มบุคคลที่มีภาวะผิดปกติทางระบบประสาท การดำเนินโครงงานใช้ข้อมูลภาพถ่าย MRI ของสมองมนุษย์จากฐานข้อมูลสาธารณะ (www.kaggle.com) จำนวนทั้งหมด 40 คน แบ่งเป็น กลุ่มควบคุม (สมองปกติ) 20 คน และกลุ่มผู้ป่วย (สมองมีภาวะผิดปกติ) 20 คน โดยแบ่งสมองตามบริเวณที่สนใจ (ROI) จากนั้นสร้างแบบจำลองเครือข่ายสมองในรูปแบบกราฟโดยใช้ค่าสหสัมพันธ์ของสัญญาณ fMRI ระหว่าง ROI เพื่อสร้างเมทริกซ์การเชื่อมต่อ (Adjacency Matrix) แทนความสัมพันธ์ระหว่างโหนด แล้วคำนวณเมทริกซ์ลาพลาเซียนของกราฟ (Graph Laplacian) และวิเคราะห์ค่าลักษณะเฉพาะ (Eigenvalue) ของเมทริกซ์ Graph Laplacian และค่า Algebraic Connectivity () เพื่อใช้เป็นตัวบ่งชี้คุณสมบัติการเชื่อมโยงกันของเครือข่ายสมอง ผลการศึกษาพบว่าค่า Eigenvalue เชิงสเปกตรัมของกลุ่มควบคุมมีค่าเฉลี่ยสูงกว่ากลุ่มผู้ป่วย โดยกลุ่มควบคุมมีค่าเฉลี่ยประมาณ 3.08 ขณะที่กลุ่มผู้ป่วยมีค่าเฉลี่ยประมาณ 2.09 นอกจากนี้ ค่า Algebraic Connectivity () ของกลุ่มควบคุมมีค่าสูงกว่ากลุ่มผู้ป่วยอย่างชัดเจน ซึ่งแสดงให้เห็นว่าเครือข่ายสมองของกลุ่มควบคุมมีความเชื่อมโยงระหว่างโหนดแน่นหนาและซับซ้อนกว่ากลุ่มผู้ป่วย ในขณะที่กลุ่มผู้ป่วยมีแนวโน้มของโครงสร้างเครือข่ายสมองที่อ่อนแอและบกพร่อง สรุปได้ว่า การวิเคราะห์ความเชื่อมโยงของเครือข่ายสมองด้วยทฤษฎีกราฟสเปกตรัมสามารถใช้เป็นเครื่องมือทางคณิตศาสตร์ในการวิเคราะห์และแยกแยะความแตกต่างของเครือข่ายสมองและแสดงศักยภาพในการนำไปประยุกต์ใช้เป็นตัวบ่งชี้เบื้องต้นของความผิดปกติในเครือข่ายสมอง
คำสำคัญ: เครือข่ายสมอง, ทฤษฎีกราฟสเปกตรัม, Graph Laplacian, Eigenvalue, MRI





[image: ]

1

1
[image: ]
1. บทนำ
สมองของมนุษย์เป็นอวัยวะที่มีความซับซ้อน เพราะมีเซลล์ประสาทจำนวนมากที่เชื่อมโยงกันเป็นเครือข่าย การเชื่อมโยงเหล่านี้มีผลต่อการทำงานหลายอย่าง เช่น การคิด การจำ การเคลื่อนไหว รวมถึงอารมณ์ ถ้าสมองมีความผิดปกติในบางส่วนก็อาจจะส่งผลต่อการใช้ชีวิตประจำวัน การศึกษารูปแบบของเครือข่ายในสมองจึงเป็นสิ่งสำคัญโดยเฉพาะในการทำความเข้าใจโรคที่เกี่ยวข้องกับระบบประสาท เช่น โรคซึมเศร้าหรือ          อัลไซเมอร์ ปัจจุบันมีเทคโนโลยีที่สามารถถ่ายภาพสมองได้อย่างละเอียด เช่น MRI และ fMRI ซึ่งช่วยให้สามารถเห็นโครงสร้างและพฤติกรรมของสมองได้โดยไม่ต้องผ่าตัด ซึ่งเป็นแหล่งข้อมูลสำคัญที่สามารถนำไปวิเคราะห์และเปรียบเทียบหาคำตอบทางคณิตศาสตร์
หนึ่งในวิธีที่มีประสิทธิภาพในการวิเคราะห์โครงสร้างของสมองคือการใช้ “ทฤษฎีกราฟสเปกตรัม” (Spectral Graph Theory)  ซึ่งเป็นแขนงหนึ่งของคณิตศาสตร์ การวิเคราะห์เชิงสเปกตรัมจึงช่วยให้สามารถเห็นภาพรวมของความเชื่อมโยงในสมอง และค้นหาความแตกต่างหรือความผิดปกติที่ซ่อนอยู่ในเครือข่ายนั้นได้อย่างเป็นระบบและมีหลักการ
ผู้จัดทำจึงมีเป้าหมายเพื่อศึกษาความแตกต่างของเครือข่ายสมองในกลุ่มคนที่แตกต่างกัน เช่น คนปกติและ ผู้ที่มีภาวะผิดปกติทางระบบประสาท โดยใช้หลักการทางคณิตศาสตร์ในการวิเคราะห์ข้อมูลจริงจากภาพสมอง นอกจากจะช่วยฝึกทักษะการคิดเชิงวิเคราะห์และการประยุกต์ใช้คณิตศาสตร์ในเรื่องที่ซับซ้อนแล้ว ยังเปิดโอกาสให้เกิดการเชื่อมโยงระหว่างศาสตร์ที่แตกต่างกัน นำไปสู่การทำความเข้าใจสมอง และสามารถวินิจฉัยโรคเบื้องต้นได้



2. วิธีการดำเนินงาน
2.1 เตรียมข้อมูลภาพสมองจากเทคนิค MRI ที่นำมาจากฐานข้อมูลสาธารณะที่เปิดเผยให้ใช้ได้เพื่อการวิจัยโดยไม่ละเมิดลิขสิทธิ์ แบ่งออกเป็น 2 กลุ่ม
2.1.1 กลุ่มควบคุม (สมองปกติ) : สมองของอาสาสมัครที่มีสุขภาพสมบูรณ์
2.1.2 กลุ่มผู้ป่วย (สมองมีภาวะผิดปกติ) : สมองของอาสาสมัครที่ได้รับการวินิจฉัยว่ามีความผิดปกติ
2.2 แบ่งสมองออกเป็นบริเวณที่สนใจ (ROI) 
โดยแต่ละ ROI จะถูกนิยามให้เป็น (node) ในเครือข่ายกราฟในสมอง โดยจะศึกษาส่วนของสมอง 4 ROI ดังนี้ Frontal lobe (สมองกลีบหน้า), Parietal lobe (สมองกลีบข้าง), Occipital lobe (สมองกลีบท้ายทอย) Temporal lobe (สมองกลีบขมับ)
2.3 หาค่าความสัมพันธ์ของสมองแต่ละ ROI โดยการใช้สูตรการหาค่าความสัมพันธ์เพียร์สัน



2.4 สร้างเครือข่ายสมองโดยการใช้เมทริกซ์การเชื่อมต่อ (Adjacency Matrix, ) ขนาด 



	2.5 วิเคราะห์เครือข่ายสมองโดยใช้ข้อมูลจากAdjacency Matrix (A) มาสร้าง Graph Laplacian (D) เพื่อศึกษาความเชื่อมโยงของเครือข่ายสมอง

โดย	 คือ Adjacency Matrix
D คือ Diagonal Matrix ของ degree ของแต่ละโหนด ซึ่งนิยามว่า


เมื่อนำ L มาวิเคราะห์จะได้ค่าลักษณะเฉพาะ (Eigenvalues), ()


โดย	  คือคุณสมบัติพื้นฐาน
	      คือค่าที่ใช้บ่งบอกความเชื่อมโยงโดยรวมของเครือข่าย 
2.6 ค่าที่ได้จากการวิเคราะห์เชิงสเปกตรัมจะถูกนำมาเปรียบเทียบระหว่าง
 	2.6.1 กลุ่มควบคุม (สมองปกติ) : เพื่อเป็น Baseline ของโครงสร้างเครือข่าย
 	2.6.2 กลุ่มผู้ป่วย (สมองที่มีภาวะผิดปกติ) : เพื่อตรวจสอบการเปลี่ยนแปลงหรือความบกพร่องของโหนดและการเชื่อมต่อ

3. สรุปและอภิปรายผล
3.1 ในการศึกษาครั้งนี้มีผู้เข้าร่วมทั้งหมด
40 คน แบ่งเป็น 2 กลุ่ม ได้แก่
	
กลุ่มตัวอย่าง
	จำนวน (คน)
	อายุเฉลี่ย (ปี)
	เพศ
(ชาย/หญิง)

	กลุ่มควบคุม (สมองปกติ)
	20
	28.5
	10/10

	กลุ่มผู้ป่วย
(สมองมีภาวะผิดปกติ)
	20
	29.1
	11/9



ตารางที่ 1 แสดงข้อมูลผู้เข้าร่วมทั้งหมด

เนื้อหาที่สร้างโดย AI อาจไม่ถูกต้อง]
ภาพที่ 1 MRI สมองของกลุ่มควบคุม (สมองปกติ)
ภาพที่ 2 MRI สมองของกลุ่มผู้ป่วย (สมองมีภาวะผิดปกติ)


3.2 หาความสัมพันธ์ของสมองระหว่าง ROI จากความเข้มของกราฟเส้นเชื่อมในรูปภาพ MRI

เนื้อหาที่สร้างโดย AI อาจไม่ถูกต้อง]                 [image: รูปภาพประกอบด้วย วงกลม, ดำและขาว, ขาวดำ, ศิลปะ

เนื้อหาที่สร้างโดย AI อาจไม่ถูกต้อง]
ภาพที่ 3 MRI สมองของกลุ่มควบคุม (สมองปกติ)           ที่ลากเส้นกราฟเชื่อมโยงระหว่างโหนด
ภาพที่ 4 MRI สมองของกลุ่มผู้ป่วย (สมองมีภาวะผิดปกติ) ที่ลากเส้นกราฟเชื่อมโยงระหว่างโหนด
3.3 ประมวลผลภาพ MRI สมองเพื่อหาค่าความสัมพันธ์ของสมองแต่ละ ROI ของผู้เข้าร่วม
3.3.1 ประมวลค่า mean SI (5 frame) ของภาพ MRI โดยใช้โปรแกรม imageJ (X)
3.3.2 หาค่าเฉลี่ยของสัญญาณ  ()

1) 
2)  
3) 
4) 
3.3.3 หาค่าความสัมพันธ์ของสมองแต่ละ ROI จากสูตรการหาค่าความสัมพันธ์เพียร์สัน
1)  = 0.98
2)  = 0.96
3)  = 0.96
4)  = 0.91
5)  = 0.94
6)  = 1.00

3.4 สร้างเมทริกซ์การเชื่อมต่อ (Adjacency Matrix) ขนาด  จากการประมวลผลภาพ MRI ของผู้เข้าร่วม เพื่อแทนความสัมพันธ์ระหว่างโหนดสมอง

Adjacency Matrix แทนความสัมพันธ์ระหว่างโหนดของสมองกลุ่มควบคุม (สมองปกติ)

Adjacency Matrix แทนความสัมพันธ์ระหว่างโหนดของสมองกลุ่มผู้ป่วย (สมองมีภาวะผิดปกติ)
3.5 วิเคราะห์ด้วย Spectral Graph Theory 
3.5.1  คำนวณค่าดีกรีของสมองแต่ละโหนดโดยพิจารณาผลรวมของความเข้มของเส้นเชื่อมจากเมทริกซ์การเชื่อมต่อ
1) =0.98 + 0.96 + 0.96 = 2.90
2) =0.98 + 0.91 + 0.94 = 2.83
3) =0.96 + 0.91 + 1.00 = 2.87
4) =0.96 + 0.94 + 1.00 = 2.90

นำผลลัพธ์มาแทนใน Matrix จะได้



3.5.2 Graph Laplacian 


เมื่อนำ Adjacency Matrix มาสร้าง Graph Laplacian จะได้ผลลัพธ์จากการวิเคราะห์ ดังนี้
3.5.3  วิเคราะห์หาค่าลักษณะเฉพาะ (Eigenvalues), () 

จะได้
1) กลุ่มควบคุม (สมองปกติ) : [3.03, 3.04, 3.05, 3.05, 3.05, 3.05, 3.06, 3.06, 3.06, 3.06, 3.07, 3.09, 3.09, 3.09, 3.09, 3.10, 3.10, 3.12, 3.12, 3.13]
2) กลุ่มผู้ป่วย (สมองมีภาวะผิดปกติ) : [2.03, 2.04, 2.05, 2.05, 2.06, 2.06, 2.07, 2.07, 2.07, 2.07, 2.08, 2.09, 2.09, 2.09, 2.10, 2.11, 2.12, 2.14, 2.15, 2.17]

3.6 การตีความค่าเชิงสเปกตรัม
3.6.1 Largest Eigenvalue ค่าเฉลี่ยเชิงพีชคณิตสูงสุด
กลุ่มควบคุม (สมองปกติ)  3.13
กลุ่มผู้ป่วย (สมองมีภาวะผิดปกติ)  2.17
3.6.2 Algebraic Connectivity ความเชื่อมต่อเชิงพีชคณิต
กลุ่มควบคุม (สมองปกติ)  3.03
กลุ่มผู้ป่วย (สมองมีภาวะผิดปกติ)  2.03
3.6.3 การกระจายตัวของค่า Eigenvalues
กลุ่มควบคุม : 3.080.03 มีค่าการกระจายกว้างกว่ากลุ่มผู้ป่วย แสดงความซับซ้อนของเครือข่ายสมอง
กลุ่มผู้ป่วย : 2.090.04 มีค่าการกระจายแคบกว่ากลุ่มควบคุม แสดงโครงสร้างเครือข่ายบกพร่อง

3.7 การเปรียบเทียบระหว่างกลุ่ม
	กลุ่มตัวอย่าง
	ค่าเฉลี่ยของ
Graph Laplacian
	สรุปผล

	กลุ่มควบคุม (สมองปกติ)
	3.08
	เครือข่ายสมองมีความเชื่อมโยงสูงกว่ากลุ่มผู้ป่วย

	กลุ่มผู้ป่วย (สมองมีภาวะผิดปกติ)
	2.09
	เครือข่ายสมองมีการเชื่อมโยงต่ำกว่ากลุ่มควบคุม บ่งชี้ความผิดปกติของสมอง



ตารางที่ 2 แสดงการเปรียบเทียบค่าเฉลี่ยของ Graph Laplacian ของทั้ง 2 กลุ่มตัวอย่าง
4. สรุปและอภิปรายผล
	4.1 อภิปรายผลการทดลอง
	จากผลการทดลองพบว่า ค่า eigenvalue และค่า Algebraic Connectivity ของกลุ่มควบคุมมีค่าสูงกว่ากลุ่มผู้ป่วย ซึ่งสอดคล้องกับแนวคิดของทฤษฎีกราฟสเปกตรัมที่ระบุว่า ค่า λ₂ เป็นตัวชี้วัดระดับความเชื่อมโยงโดยรวมของเครือข่าย หากมีค่าสูงแสดงว่าเครือข่ายมีการเชื่อมต่อที่แข็งแรงและไม่แตกออกเป็นกลุ่มย่อยง่าย เครือข่ายสมองของกลุ่มผู้ป่วยที่มีค่า λ₂ ต่ำกว่า อาจสะท้อนถึงการลดลงของการสื่อสารระหว่างบริเวณต่าง ๆ ของสมอง ซึ่งสอดคล้องกับงานวิจัยที่เกี่ยวข้องที่รายงานว่า ความผิดปกติทางระบบประสาทมักสัมพันธ์กับการเปลี่ยนแปลงของโครงสร้างเครือข่ายสมองและความอ่อนแอของการเชื่อมโยงภายในเครือข่าย อย่างไรก็ตาม การศึกษานี้ยังมีข้อจำกัด เช่น การแบ่งสมองออกเป็นเพียง 4 ROI ซึ่งอาจยังไม่ครอบคลุมรายละเอียดเชิงลึกของโครงสร้างสมองทั้งหมด รวมถึงการใช้ค่าเฉลี่ยของ eigenvalue เป็นตัวแทนของเครือข่ายสมอง อาจทำให้สูญเสียข้อมูลเชิงโครงสร้างบางส่วนของแต่ละบุคคลไป ถึงแม้จะมีข้อจำกัดดังกล่าว แต่ผลการทดลองยังคงแสดงให้เห็นแนวโน้มที่ชัดเจนของความแตกต่างระหว่างกลุ่มควบคุมและกลุ่มผู้ป่วย และยืนยันว่าการประยุกต์ใช้ทฤษฎีกราฟสเปกตรัมสามารถอธิบายลักษณะความเชื่อมโยงของสมองได้ในเชิงคณิตศาสตร์อย่างเป็นระบบ
	4.2 สรุปผลการทดลอง
การเปรียบเทียบเครือข่ายสมองด้วยทฤษฎีกราฟสเปกตรัม มีวัตถุประสงค์เพื่อศึกษาการประยุกต์ใช้แนวคิดทางคณิตศาสตร์ โดยเฉพาะทฤษฎีกราฟสเปกตรัม ในการวิเคราะห์โครงสร้างเครือข่ายสมองจากภาพถ่าย MRI และเปรียบเทียบลักษณะความเชื่อมโยงของสมองระหว่างกลุ่มควบคุม (สมองปกติ) และกลุ่มผู้ป่วย (สมองมีภาวะผิดปกติทางระบบประสาท) จากการวิเคราะห์ข้อมูลภาพ MRI ของผู้เข้าร่วมทั้งหมด 40 คน โดยแบ่งสมองออกเป็น 4 บริเวณที่สนใจ (ROI) และสร้างแบบจำลองเครือข่ายสมองในรูปแบบกราฟ พบว่า ค่าเฉลี่ยของค่า eigenvalue จากเมทริกซ์ลาพลาเซียนของกลุ่มควบคุมมีค่าประมาณ 3.08 ซึ่งสูงกว่ากลุ่มผู้ป่วยที่มีค่าเฉลี่ยประมาณ 2.0 นอกจากนี้ ค่า Algebraic Connectivity (λ₂) ของกลุ่มควบคุมมีค่าสูงกว่ากลุ่มผู้ป่วย แสดงให้เห็นว่าเครือข่ายสมองของบุคคลปกติมีความเชื่อมโยงที่แน่นหนาและซับซ้อนมากกว่า ในขณะที่เครือข่ายสมองของกลุ่มผู้ป่วยมีแนวโน้มของการเชื่อมต่อที่อ่อนแอหรือบกพร่อง
ข้อเสนอแนะ
	ในการศึกษาครั้งต่อไปควรเพิ่มจำนวนบริเวณที่สนใจ (ROI) เพื่อให้การวิเคราะห์โครงสร้างเครือข่ายสมองมีความละเอียดและแม่นยำมากขึ้น ควรศึกษาคุณสมบัติเชิงสเปกตรัมอื่น ๆ ของกราฟ เช่น Eigenvector หรือ Normalized Laplacian เพื่อขยายมุมมองในการวิเคราะห์เครือข่ายสมอง สามารถนำวิธีการวิเคราะห์นี้ไปประยุกต์ใช้กับข้อมูลสมองประเภทอื่น เช่น fMRI หรือ DTI เพื่อเปรียบเทียบผลลัพธ์ของโครงสร้างและการทำงานของสมองในเทคนิคที่แตกต่างกัน
กิตติกรรมประกาศ
โครงงานเรื่องนี้ประกอบด้วยการดำเนินหลายขั้นตอน นับตั้งแต่การศึกษาหาข้อมูล การทดลอง การวิเคราะห์ การจัดทำโครงงานเป็นรูปเล่ม จนกระทั่งโครงงานนี้สำเร็จลุล่วงไปได้ด้วยดี ตลอดระยะเวลาดังกล่าวคณะผู้จัดทำโครงงานได้รับความช่วยเหลือและคำแนะนำในด้านต่าง ๆ ตลอดจนได้รับกำลังใจของบุคคลหลายท่าน คณะผู้จัดทำตระหนักและซาบซึ้งในความกรุณาจากทุก ๆ ท่านเป็นอย่างยิ่ง ณ โอกาสนี้ ขอขอบคุณทุก ๆ ท่าน ดังนี้
ขอขอบคุณผู้อำนวยการโรงเรียนวิทยาศาสตร์จุฬาภรณราชวิทยาลัย ลพบุรี ที่ให้ความอนุเคราะห์และให้ความช่วยเหลือในด้านต่าง ๆ
ขอขอบคุณครูที่ปรึกษาและครูในกลุ่มสาระการเรียนรู้คณะวิทยาศาสตร์ โรงเรียนจุฬาภรณราชวิทยาลัย ลพบุรี ทุกคนที่คอยดูแลเอาใจใส่และให้คำปรึกษาอย่างดี
ท้ายที่สุดขอกราบขอบพระคุณคุณพ่อและคุณแม่   ผู้เป็นที่รัก ผู้ให้กำลังใจและให้โอกาสการศึกษาอันมีค่ายิ่ง

